CELEX: 62013FN0061
Language: da
Date: 2013-06-25 00:00:00
Title: Sag F-61/13: Sag anlagt den 25. juni 2013 — ZZ m.fl. mod EIB

21.9.2013   
            
            
               DA
            
            
               Den Europæiske Unions Tidende
            
            
               C 274/29
            
         Sag anlagt den 25. juni 2013 — ZZ m.fl. mod EIB
   (Sag F-61/13)
   2013/C 274/47
   Processprog: fransk
   
      Parter
   
   
      Sagsøgere: ZZ m.fl. (ved advokat L. Levi)
   
      Sagsøgt: Den Europæiske Investeringsbank (EIB)
   
      Søgsmålets genstand og beskrivelse af tvisten
   
   Annullation af de individuelle afgørelser om på sagsøgerne at anvende en præmie i medfør af den nye præstationsordning og annullation af afgørelserne om at tillægge sagsøgerne præmier i strid med den nye præstationsordning samt en heraf følgende påstand om, at EIB tilpligtes at betale erstatning.
   
      Sagsøgernes påstande
   
   
               —
            
            
               Annullation af de individuelle afgørelser om på sagsøgerne at anvende en præmie, for så vidt som disse afgørelser er en anvendelse af den nye præstationsordning.
            
         
               —
            
            
               Subsidiært annullation af afgørelserne om tildeling af præmier til 2 sagsøgere, for så vidt som disse afgørelser tilsidesætter den nye præstationsordning.
            
         
               —
            
            
               EIB tilpligtes at betale erstatning.
            
         
               —
            
            
               EIB opfordres til som led i foranstaltninger med henblik på sagens tilrettelæggelse at fremlægge de dokumenter, som EIB ikke af egen drift har fremlagt.
            
         
               —
            
            
               EIB tilpligtes at betale sagens omkostninger.